b'\n_START_ARTICLE_\nZajam\xc4\x8dena tradicionalna posebnost\n_START_PARAGRAPH_\nZajam\xc4\x8dena tradicionalna posebnost (ZTP) je ena od shem kakovosti, s katero so za\xc5\xa1\xc4\x8diteni kmetijski pridelki in \xc5\xbeivila v Sloveniji in celotni Evropski skupnosti._NEWLINE_Kmetijski pridelki ali \xc5\xbeivila, ki so ozna\xc4\x8deni s to shemo kakovosti, so pridelani ali predelani iz tradicionalnih surovin ali imajo tradicionalno sestavo ali recepturo. Sama pridelava ali predelava geografsko ni omejena, te kmetijske pridelke ali \xc5\xbeivila lahko pridelujejo ali predelujejo vsi, ki se dr\xc5\xbeijo predpisane recepture, postopka in oblike pridelka ali \xc5\xbeivila.\n_START_SECTION_\nV Sloveniji za\xc5\xa1\xc4\x8diteni kmetijski pridelki ali \xc5\xbeivila\n_START_PARAGRAPH_\nPrekmurska gibanica, Idrijski \xc5\xbelikrofi, Belokranjska poga\xc4\x8da, Belokranjska povitica, Prosta povitica.'